*Projekts*

LATVIJAS REPUBLIKAS MINISTRU KABINETS

ieteikumi

**Civillikuma 1073.pantā un likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta otrajā daļā paredzēto valsts pirmpirkuma vai izpirkuma tiesību izmantošanas kārtība**

Izdoti saskaņā ar Valsts pārvaldes iekārtas likuma

72.panta pirmās daļas 2.punktu

1. Ieteikumi nosaka vienotu valsts pirmpirkuma vai izpirkuma tiesību izmantošanas kārtību:

1.1. likuma „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta otrajā daļā paredzētajos gadījumos, kad pirmpirkuma tiesība ir valstij kā zemes īpašniekam, ja atsavina uz zemes gabala esošas ēkas (būves) vai augļu dārzu (kokus), kas ir patstāvīgs īpašuma objekts, un gadījumā, kad pirmpirkuma tiesība ir valstij kā ēku (būvju) vai augļu dārza (koku) īpašniekam;

1.2. Civillikuma 1073.pantā paredzētajā gadījumā, kad pirmpirkuma tiesība ir valstij kā nekustamā īpašuma kopīpašniekam.

1. Ministrija nodrošina, ka valsts pārvaldes iestāde vai valsts kapitālsabiedrība, kas saņēmusi pirmpirkuma tiesību izmantošanas ierosinājumu ar pirkuma līguma norakstu (turpmāk – pirmpirkuma tiesību ierosinājums), lai noskaidrotu visu valsts iestāžu nepieciešamību izmantot pirmpirkuma tiesības, četru darba dienu laikā pēc pirmpirkuma tiesību ierosinājuma saņemšanas informāciju par pirmpirkuma tiesību izmantošanas iespēju publicē valsts akciju sabiedrības „Valsts nekustamie īpašumi” mājas lapā, norādot:
   1. valsts pārvaldes iestādi vai valsts kapitālsabiedrību, kura saņēmusi pirmpirkuma tiesību ierosinājumu;
   2. pirmpirkuma tiesību ierosinājuma saņemšanas datumu;
   3. nekustamā īpašuma veidu, adresi, kadastra numuru un citu raksturojošo informāciju;
   4. valsts īpašumā esošā nekustamā īpašuma, uz kura pamata rodas pirmpirkuma tiesības, veidu, adresi, kadastra numuru un citu raksturojošo informāciju.
   5. pirkuma līguma norakstu, nodrošinot Informācijas atklātības likuma normu ievērošanu.
2. Ministrijas un tās padotībā esošas valsts pārvaldes iestādes izvērtē nepieciešamību izmantot pirmpirkuma tiesības uz nekustamo īpašumu. Ministrija var pilnvarot valsts kapitālsabiedrību veikt pirmpirkuma tiesību izmantošanas nepieciešamības izvērtējumu.

4. Ja kāda ministrija uzskata, ka nepieciešams izmantot pirmpirkuma tiesības uz nekustamo īpašumu, par kuru šo ieteikumu 2.punktā minētā informācija publicēta valsts akciju sabiedrības „Valsts nekustamie īpašumi” mājas lapā:

4.1. ministrija, tās padotībā esoša iestāde vai valsts kapitālsabiedrība saskaņā ar ministrijas pilnvarojumu vienas nedēļas laikā pēc informācijas publicēšanas izdara par to atzīmi valsts akciju sabiedrības „Valsts nekustamie īpašumi” mājas lapā;

4.2. ministrija ne vēlāk kā mēneša laikā pēc pirmpirkuma tiesību ierosinājuma saņemšanas sagatavo Ministru kabineta rīkojuma projektu par pirmpirkuma tiesību izmantošanu, un, ja nepieciešams, valsts nekustamā īpašuma, uz kura pamata rodas valsts pirmpirkuma tiesības, valdītāja maiņu, un normatīvajos aktos noteiktajā kārtībā iesniedz Valsts kancelejā. Ministru kabineta rīkojuma projektā norāda finansējuma avotu pirkuma maksas segšanai.

1. Ja neviena valsts pārvaldes iestāde vai valsts kapitālsabiedrība nedēļas laikā pēc šo ieteikumu 2.punktā minētās informācijas publicēšanas nav izdarījusi atzīmi valsts akciju sabiedrības „Valsts nekustamie īpašumi” mājas lapā par pirmpirkuma tiesību izmantošanas nepieciešamību, ministrija, tās padotībā esoša valsts pārvaldes iestāde (turpmāk – atbildīgā ministrija) pieņem lēmumu par pirmpirkuma tiesību neizmantošanu. Atbildīgā ministrija informē pirmpirkuma tiesību ierosinātāju (turpmāk – iesniedzējs) par lēmumu par pirmpirkuma tiesību neizmantošanu. Atbildīgā ministrija var pilnvarot valsts kapitālsabiedrību veikt iesniedzēja informēšanu par lēmumu par pirmpirkuma tiesību neizmantošanu.

6. Ja pamatotu vajadzību izmantot pirmpirkuma tiesības ir izteikušas vairākas ministrijas, ministriju iesniegtos Ministru kabineta rīkojuma projektus Ministru kabineta sēdē izskata vienlaikus.

1. Ievērojot Civillikuma 1073.pantā noteiktos termiņus, atbildīgā ministrija, kura saņēmusi pirmpirkuma tiesību ierosinājumu, informē iesniedzēju par Ministru kabineta pieņemto lēmumu pirmpirkuma tiesību izmantošanā. Atbildīgā ministrija var pilnvarot valsts kapitālsabiedrību veikt iesniedzēja informēšanu par šo Ministru kabineta lēmumu.

8. Ja valsts nav spējusi izmantot savas pirmpirkuma tiesības, tai ir tiesības gada laikā kopš īpašuma tiesības nostiprinātas zemesgrāmatā uz trešās personas vārda, īstenot izpirkuma tiesību.

9. 8.punktā noteiktajā gadījumā atbildīgā ministrija vai valsts kapitālsabiedrība rakstveidā informē par to Finanšu ministriju.

10. Finanšu ministrija 30 dienu laikā sagatavo atbilstošu informatīvā ziņojuma un Ministru kabineta sēdes protokollēmuma projektu iesniedz to kā Ministru kabineta lietu Valsts kancelejā.

11. Ministru kabinets sēdē lemj par nepieciešamību izmantot izpirkuma tiesību.

12. Ja Ministru kabinets atbalsta izpirkuma tiesības izmantošanu, tas pilnvaro attiecīgo ministriju vērsties tiesā ar pieteikumu par nekustamā īpašuma izpirkšanu.

13. Ieteikumu projekts stājas spēkā 2011.gada 1.jūlijā.

Ministru prezidents V. Dombrovskis

Finanšu ministrs A.Vilks

31.03.2011. 16:00.

662

Tiesību aktu departamenta

Tiesību aktu nodaļas

juriskonsults Dainis Špeļs

67095640; dainis.spels@fm.gov.lv